(31 ส.ค.48) นายตุ่น จินตะเวช สมาชิกสภาผู้แทนราษฎรจังหวัดอุบลราชธานี เขต 11 พรรคมหาชน กล่าวถึงกรณีที่มีข่าวว่าคณะกรรมการการเลือกตั้ง หรือ กกต. วินิจฉัยตัดสิทธิลงสมัครรับเลือกตั้ง ส.ส.หรือใบแดง ว่า เรื่องดังกล่าวไม่น่าจะเป็นความจริง อีกทั้งยังไม่ได้รับหนังสือแจ้งจาก กกต. ในเรื่องนี้ อย่างไรก็ตามยอมรับมีการชูมือ 2 นิ้ว และยกมือไหว้จริง แต่ไม่ใช่เป็นการแสดงสัญลักษณ์ที่หมายถึงหมายเลข 11 และการทำตามขนบธรรมเนียมประเพณีไทย ทั้งนี้จึงต้องการทราบว่า กกต.ใช้มาตรฐานในลักษณะใดมาเป็นบรรทัดฐานชี้วัดในการตัดสินให้ใบเหลืองใบแดงกับผู้สมัคร  นายตุ่น กล่าวอีกว่า หากถูกใบแดงจาก กกต.จริง ถือว่าเป็นการกลั่นแกล้งทางการเมืองจากผู้ที่มีอำนาจที่แพ้การเลือกตั้งครั้งที่ผ่านมา ซึ่งตนก็จะใช้วิธีการทางกฎหมายเพื่อดำเนินการหาทางออกต่อไป
นายตุ่น จินตะเวช นายตุ่น ตน